
З А П О В Е Д

						    № ЗАП – 687/29.06.2026 г.

	На основание чл. 247, във връзка с чл. 242, ал. 1 т. 1 и т. 5 от Закона за горите /ЗГ/ и Протокол № 16 от 25.06.2026 г. от заседание на комисията, назначена със Заповед № 659 от 23.06.2026 г. на изпълнителния директор на Изпълнителна агенция по горите /ИАГ/,
Н А Р Е Ж Д А М:

	1. Отписвам от публичния регистър по чл. 241 от ЗГ „МЕБЕЛ - 04“ ЕООД, с ЕИК 110545861 и седалище: с. Горно Павликене, община Ловеч, област Ловеч.
	2. Обявявам за невалидно Удостоверение № 4915/28.02.2013 г., ведно с всички права, произтичащи от него.
	Мотиви: Съгласно разпоредбата на чл. 247 от Закона за горите търговците, вписани в регистъра по чл. 241, ал. 1 от същия закон, са длъжни да уведомяват Изпълнителна агенция по горите за всички промени във вписаните обстоятелства по чл. 242 от ЗГ в 14-дневен срок от настъпването им, като при неизпълнение на задължението търговецът се отписва от регистъра. В резултат на настъпила промяна на обстоятелствата по регистрацията на „МЕБЕЛ - 04“ ЕООД, за която няма постъпило уведомление в ИАГ, търговецът не отговаря на изискванията на чл. 242, ал. 1, т. 1 и т. 5 от Закона за горите, а именно – да има сключен трудов договор най-малко с едно лице, регистрирано за упражняване на лесовъдска практика за дейността, която търговецът ще извършва и да няма парични задължения към държавата, установени с влязъл в сила акт на компетентен орган, или задължения към осигурителни фондове.
В Изпълнителна агенция по горите (ИАГ) е постъпила информация за настъпила смърт на  П П П, с ЕГН. В тази връзка ИАГ е изпратила писмо с изх. № ИАГ – 15648/12.06.2026 г. до кмета на Община Т, с искане за предоставяне на документ, удостоверяващ обстоятелството. С рег. индекс: ИАГ- 16391/19.06.2026 г. в ИАГ е регистрирано писмо от г-н Б В – зам. - кмет на Община Т, с което изпраща препис-извлечение от Акт за смърт № 154/30.11.2020 г. на П П П, с ЕГН.
След извършена от ИАГ проверка в публичния регистър по чл. 241, ал. 1 от Закона за горите (ЗГ) се установи, че дружеството „МЕБЕЛ - 04“ ЕООД, с ЕИК 110545861, притежава валидно Удостоверение № 4915/28.02.2013 г. за регистрация в регистъра за извършване на дейности в горски територии, с вписан в него регистриран лесовъд - П П П, с  Удостоверение № 8658/20.12.2012 г.
При направена от ИАГ проверка по „Справка за актуално състояние на действащите трудови договори“ от Информационната система за обмен на справочна и удостоверителна информация (RegiX) се установи, че към 22.06.2026 г. и към 25.06.2026 г. търговецът „МЕБЕЛ - 04“ ЕООД, с ЕИК 110545861, няма действащ трудов договор с друго лице, вписано в публичния регистър на ИАГ по чл. 235 от ЗГ, както и че няма данни за трудов договор между търговеца „МЕБЕЛ - 04“ ЕООД и П П П. Съгласно чл. 242, ал. 1, т. 1 от ЗГ, в публичния регистър по чл. 241 ал. 1 може да бъде вписан търговец, който има сключен трудов договор най-малко с едно лице, регистрирано за упражняване на лесовъдска практика за дейността, която търговецът ще извършва. 
	При извършена от ИАГ проверка по „Справка за наличие/липса на задължения“ от Информационната система за обмен на справочна и удостоверителна информация (RegiX) се установи, че към 22.06.2026 г. и към 25.06.2026 г. дружеството „МЕБЕЛ - 04“ ЕООД, с ЕИК 110545861, има задължения към НАП, за което в ИАГ няма постъпило уведомление от търговеца. Вследствие на това обстоятелство търговецът  „МЕБЕЛ - 04“ ЕООД не отговаря на изискванията на чл. 242, ал. 1, т. 5 от ЗГ, а именно да няма парични задължения към държавата, установени с влязъл в сила акт на компетентен орган, или задължения към осигурителни фондове. 
	Към 25.06.2026 г. в ИАГ няма постъпило уведомление за настъпилите промени в обстоятелствата по регистрацията на търговеца, както и заявление за вписване на промяна на вписани обстоятелства по регистрацията на търговеца „МЕБЕЛ - 04“ ЕООД в публичния регистър по чл. 241 от Закона за горите и не е представено уведомление за погасени задължения.
Предвид горепосоченото, на основание чл. 247, във връзка с чл. 242, ал. 1 т. 1 и т. 5 от Закона за горите, търговецът „МЕБЕЛ - 04“ ЕООД, с ЕИК 110545861, следва да бъде отписан от публичния регистър по чл. 241, ал. 1 от ЗГ.
	3. Настоящата заповед да се сведе до знанието на „МЕБЕЛ - 04“ ЕООД, а след влизането й в законна сила да се изпрати до директорите на регионалните дирекции по горите и на държавните предприятия по чл. 163 от Закона за горите за сведение и изпълнение, като същата се публикува на интернет страницата на ИАГ, при спазване на Закона за защита на личните данни /ЗЗЛД/.
	4. Заповедта може да се обжалва в 14 - дневен срок от съобщаването й чрез изпълнителния директор на Изпълнителна агенция по горите пред министъра на земеделието и храните или пред съответния административен съд по реда на Административнопроцесуалния кодекс.
	Контрол по изпълнението на заповедта възлагам на инж. Р Р – зам.-изпълнителен директор на Изпълнителна агенция по горите.	

